Γεγονότα Νοεμβρίου 2015

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Νοέμβριο του 2015, συνοδευόμενα από τις πηγές μέσω των οποίων μεταδόθηκαν. 

## 1η Νοεμβρίου
;Πόλεμος και επιθέσεις
*Πόλεμος στη Σομαλία (2009–σήμερα)
**Οι ισλαμιστές της Αλ Σαμπάαμπ επιτίθενται σε ξενοδοχείο στην πρωτεύουσα Μογκαντίσου της Σομαλίας, σκοτώνοντας περισσότερα από 12 άτομα. (Reuters μέσω ABC News Australia)
*Ισραηλινοπαλαιστινιακή σύρραξη (2015)
**Ένας Παλαιστίνιος σκοτώνεται και 3 Ισραηλινοί στρατιώτες τραυματίζονται σε 2 επιθέσεις στη Δυτική Όχθη. Σύμφωνα με τον ισραηλινό στρατό, ο παλαιστίνιος σκοτώθηκε από πυρά μετά την απόπειρά του να μαχαιρώσει στρατιώτες σε φυλάκιο κοντά στο χωριό Μπέιτ Εϊνούν της Χεβρώνας. Στο δεύτερο περιστατικό στην ίδια περιοχή, ένας οδηγός έπεσε με το όχημά του και τραυμάτισε παραστρατιωτικούς συνοριακούς αστυνομικούς προτού εγκαταλείψει την περιοχή.(The Daily Star)  (Al Jazeera)

;Δυστυχήματα
*Πυρκαγιά στο νυχτερινό κέντρο Κολεκτίβ
**Τρία ακόμα θύματα της πυρκαγιάς σε νυχτερινό κέντρο διασκέδασης στο Βουκουρέστι υποκύπτουν στα τραύματά τους. Ο αριθμός των νεκρών έφτασε πλέον τους 30. (Mediafax)

;Νόμος και έγκλημα
*Νέο επεισόδιο με πυροβολισμούς στην πανεπιστημιούπολη του Πολιτειακού Πανεπιστημίου του Γουίνστον-Σάλεμ λαμβάνει χώρα στη Βόρεια Καρολίνα, με τουλάχιστον 1 νεκρό και άλλον έναν τραυματία, που πιστεύεται ότι ήταν φοιτητές. Ο δράστης δεν ήταν φοιτητής. (CNN, μέσω MSN), (University note), (Winston-Salem Journal)

;Πολιτική και εκλογές
*Τουρκικές γενικές εκλογές Νοεμβρίου 2015
**Το Κόμμα Δικαιοσύνης και Ανάπτυξης του πρωθυπουργού της Τουρκίας Αχμέτ Νταβούτογλου (AKP) κερδίζει το 49,4% των ψήφων και την αυτοδυναμία (περισσότερες από 276 έδρες) έπειτα από τις σημερινές βουλευτικές εκλογές, τις δεύτερες μέσα στη χρονιά. (Washington Post) (BBC)
*Βουλευτικές εκλογές στο Αζερμπαϊτζάν 2015
**Στις κάλπες για τις βουλευτικές εκλογές προσέρχονται οι Αζέροι, με το κυβερνών Νέο Κόμμα του Αζερμπαϊτζάν, που πρόσκειται στον πρόεδρο Ιλχάμ Αλίεφ να αναμένεται να κερδίσει τη νίκη. Η αντιπολίτευση δεν συμμετέχει και δεν υπάρχουν εκλογικοί παρατηρητές από τον ΟΑΣΕ εξαιτίας των κρατικών περιορισμών. (TASS)  (Reuters) 

## 2 Νοεμβρίου
;Πόλεμος και επιθέσεις
*Στη Σομαλία τουλάχιστον 15 στρατιώτες σκοτώνονται σε ενέδρα της Αλ Σαμπάαμπ κοντά στην πόλη Γουανλαγουέιν στην επαρχία Κάτω Σεμπέλε.(AP) 

;Καταστροφές
*Τουλάχιστον 1 νεκρός είναι ο απολογισμός του κυκλώνα Τσαπάλα, που έπληξε το νησί Σοκότρα της Υεμένης στον Ινδικό Ωκεανό.(BBC)

;Πολιτική και εκλογές
*Αμερικανικές προεδρικές εκλογές 2016
**Ο καθηγητής Λόρενς Λέσιγκ ανακοινώνει με βίντεο στο YouTube ότι τερματίζει τον αγώνα του για να πάρει το χρίσμα για τις προεδρικές εκλογές του 2016. (Politico) ''(The Atlantic)'' (YouTube)

;Αθλητισμός
*Major League στο μπέιζμπολ
**Οι Κάνσας Σίτι Ρόιαλς κατακτούν το World Series του μπέιζμπολ, επικρατώντας των New York Mets 7–2 σε 12 innings στον 5ο αγώνα. (NY Times)

## 3 Νοεμβρίου
;Πόλεμος και επιθέσεις
*Τουλάχιστον 4 άτομα σκοτώνονται και άλλα 15 τραυματίζονται σε επίθεση του Ισλαμικού Κράτους στον κουρδικό τομέα του βορείου Ιράκ.
(Al-Arabiyah)

;Καταστροφές και δυστυχήματα
*Τουλάχιστον 7 άτομα σκοτώνονται και άλλα 35 τραυματίζονται σε ανατροπή ενός λεωφορείου κοντά στην Τούλα της Ρωσίας.
(RT)
*Λεωφορείο εκτρέπεται της πορείας του σε ορεινό δρόμο του βορειοδυτικού Νεπάλ, με απολογισμό τουλάχιστον 30 νεκρούς και 35 τραυματίες.
(reporter.gr)

;Διεθνείς σχέσεις
*Η Καγκελάριος της Γερμανίας Άνγκελα Μέρκελ ανακοινώνει ένα σχέδιο για την κατανομή των προσφύγων που συρρέουν σε διάφορες χώρες της ΕΕ. Οι πρόσφυγες θα σταματούν στα σύνορα, η αίτησή τους θα προωθείται και εάν γίνει αποδεκτή, θα στέλνονται σε ένα από τα 28 κράτη μέλη της ένωσης. (UPI)

;Πολιτική και εκλογές
*Στο Οχάιο των ΗΠΑ, καταψηφίζεται σε δημοψήφισμα ένα μέτρο που θα καθιστούσε την πολιτεία των ΗΠΑ την πρώτη αμερικανική που νομιμοποιεί τη χρήση της μαριχουάνας για ψυχαγωγικούς σκοπούς. (''Los Angeles Times'')
*Σε δημοψήφισμα στο Τέξας οι πολίτες καταψηφίζουν τα ίσα δικαιώματα για τα ΛΟΑΤ στο Χιούστον. (AP μέσω Washington Post)  (Texas Tribune)

;Αθλητισμός
*Ο ίππος Prince of Penzance κερδίζει το Κύπελλο Μελβούρνης για το 2015 και γίνεται ο πρώτος νικητής με 100-1 από τον Δεύτερο Παγκόσμιο Πόλεμο. Η Μιτσέλε Πέιν γίνεται η πρώτη γυναίκα τζόκεϊ που κερδίζει καβάλα στον ίππου που κέρδισε το κύπελλο.(''Melbourne Age'') (''Huffington Post'')

## 4 Νοεμβρίου
;Δυστυχήματα και καταστροφές
**Από συντριβή μεταγωγικού αεροσκάφους λίγο μετά την απογείωσή του από το Διεθνές Αεροδρόμιο της Τζούμπα στο Νότιο Σουδάν, με 41 νεκρούς. Νεκρά είναι τα 5 μέλη του πληρώματος, αρμενικής καταγωγής. (Reuters Africa)  (RT) (Al Jazeera English) (AFP via Rappler) (Daily Mail)
*Από την κατάρρευση κτιρίου στη Λαχόρη του Πακιστάν σκοτώνονται τουλάχιστον 18 άτομα και τουλάχιστον 75 τραυματίζονται. Γύρω στα 150 άτομα παραμένουν παγιδευμένα. (AFP μέσω France24) (Al Jazeera English) (BBC Online)

;Διεθνείς σχέσεις
*Κρίση μεταναστών στην Ευρώπη
**Η Σουηδία ζητά την επανεγκατάσταση προσφύγων από το έδαφός της. (AP)  (The Local)
;Νόμος και έγκλημα
*Επίθεση με μαχαίρι σημειώνεται στο Πανεπιστήμιο της Καλιφόρνια στο Μέρσεντ. Τραυματίζονται 5 άτομα και σκοτώνεται από τα πυρά ο δράστης.
(Τα Νέα)
(KGO) (UC Merced) (Los Angeles Times) (AP μέσω Houston Chronicle) 
;Πολιτική και εκλογές
*Πυρκαγιά στο νυχτερινό κέντρο Κολεκτίβ
**Ο πρωθυπουργός της Ρουμανίας Βίκτορ Πόντα παραιτείται μετά τις διαδηλώσεις δεκάδων χιλιάδων ατόμων στον απόηχο της τραγωδίας με τους 32 νεκρούς από πυρκαγιά σε νυχτερινό κέντρο. (Euronews) (BBC News) (The Guardian)
*Ο Τζάστιν Τρυντώ ορκίζεται Πρωθυπουργός του Καναδά.(''Toronto Star'')
**Ο Τριντώ ανακοινώνει μία κυβέρνηση που αποτελείται από μέλη διαφόρων εθνοτήτων και για πρώτη φορά ο αριθμός των αντρών και γυναικών είναι ίδιος (από 15 για τον καθένα).(''The Guardian'')
*Γενικές εκλογές στο Μπελίζ 2015
**Στις κάλπες για τις γενικές εκλογές προσέρχονται οι πολίτες στο Μπελίζ με το Ενωμένο Δημοκρατικό Κόμμα του Ντιν Μπάροου να ελπίζει για 3η συνεχή θητεία. (Voice of America)

## 5 Νοεμβρίου
;Πόλεμος και επιθέσεις
*Το κουρδικό PKK ανακοινώνει ότι τερματίζει την εκεχειρία που είχε κηρύξει το ίδιο μονομερώς. (kathimerini.gr)

;Πολιτική και εκλογές
*Γενικές εκλογές στην Μπελίζ 2015
**Ο Πρωθυπουργός της Μπελίζ Ντιν Μπάροου κερδίζει 3η συνεχή θητεία που αποτελεί ρεκόρ, έπειτα από τις γενικές εκλογές.Το Ενωμένο Δημοκρατικό Κόμμα (UDP) κερδίζει καθαρή πλειοψηφία στο κοινοβούλιο. Το UDP κέρδισε 19 περιφέρειες και το Ενωμένο Κόμμα του Λαού (PUP) κατέλαβε 10 έδρες.(Reuters)  (Newsweek)
*Ο Πρόεδρος των Μαλδίβων, Αμπντάλα Γιαμίν, κηρύσσει το στρατιωτικό νόμο. (''The Guardian'')

;Δυστυχήματα και καταστροφές
*Από κατολισθήσεις λάσπης έπειτα από την κατάρρευση φράγματος στην πολιτεία Μίνας Ζεράις της Βραζιλίας σκοτώνονται ως και 17 άτομα και αγνοούνται άλλα 45 άτομα.(Bloomberg) (Reuters via SBS Australia)  (AFP μέσω Yahoo! News) (Al Jazeera English)

## 6 Νοεμβρίου
;Πόλεμος και επιθέσεις
*Επιθεωρητές χημικών όπλων αναγνωρίζουν το αέριο μουστάρδας ως το τοξικό που χρησιμοποιήθηκε στη μάχη ανάμεσα στους μαχητές του Ισλαμικού Κράτους και στην αντάρτικη ομάδα εναντίον του Άσαντ στη βόρεια επαρχία Αλέπο της Συρίας στις 21 Αυγούστου 2015. (Christian Science Monitor) (Washington Post)

;Διεθνείς σχέσεις
*Εγκρίνεται από την αμερικανική Βουλή των Αντιπροσώπων με 370 ψήφους υπέρ έναντι 58 κατά η Πράξη Εθνικής Άμυνας για το 2016. (Defense News) (The Hill)
*Πραγματοποιείται η πρώτη επίσκεψη ηγέτη της Κούβας στο Μεξικό. (in.gr)

## 7 Νοεμβρίου
;Πόλεμος και επιθέσεις
*Εμφύλιος πόλεμος στη Συρία
**Το Συριακό Παρατηρητήριο για τα Ανθρώπινα Δικαιώματα αναφέρει ότι ο αριθμός των νεκρών από το αεροπορικό χτύπημα με στόχο μια ανατολική πόλη που βρίσκεται υπό τον έλεγχο του Ισλαμικού Κράτους κοντά στα σύνορα με το Ιράκ αυξήθηκε από 25 σε 71.
(AP) 

;Τέχνες και πολιτισμός
*Αυστραλοί αρχαιολόγοι ανακαλύπτουν στην Κύπρο το αρχαιότερο θέατρο του νησιού στη Νέα Πάφο, το οποίο πιστεύεται ότι ήταν σε χρήση για 6,5 αιώνες από το 300 π.Χ. περίπου ως την τελική καταστροφή του από τους σεισμούς του 365 μ.Χ. (AFP, μέσω MSN)

;Υγεία
* Ο Παγκόσμιος Οργανισμός Υγείας ανακηρύσσει τη Σιέρα Λεόνε απαλλαγμένη από τον ιό Έμπολα.(France 24), (BBC), (New York Times) 
;Διεθνείς σχέσεις
* Ο Κινέζος πρόεδρος Σι Γινπίν και ο Ταϊβανέζος πρόεδρος Μα Γινγκ Τζέου συναντώνται στη Σιγκαπούρη, στην πρώτη συνάντηση ανάμεσα σε κινέζο και ταϊβανέζο ηγέτη από την Κομουνιστική Επανάσταση στην Κίνα. (CNN)
;Πολιτική και εκλογές
*Πορτογαλικές βουλευτικές εκλογές 2015
** Τρία αριστερά κόμματα ανακοινώνουν ότι είναι ικανά να σχηματίσουν κυβέρνηση, κάτι που σημαίνει ότι θα πάψει να είναι πρωθυπουργός ο Πέδρο Πάσος Κοέλιου. (BBC)

## 8 Νοεμβρίου
;Πόλεμος και επιθέσεις
*Ένοπλοι επιτίθενται σε μπαρ στην πρωτεύουσα του Μπουρούντι, Μπουζουμπούρα, με αποτέλεσμα να σκοτωθούν τουλάχιστον 9 άτομα.(Voice of America)
;Πολιτισμός και τέχνες
*Η κιθάρα του Τζον Λένον πωλείται αντί 2,5 εκατ. δολαρίων. (BBC)
;Πολιτική και εκλογές
*Κροατικές βουλευτικές εκλογές 2015
**Στις βουλευτικές εκλογές που διεξάγονται στην Κροατία η Κροατική Δημοκρατική Ένωση (HDZ), το μεγαλύτερο κόμμα της αντιπολίτευσης στη χώρα, αποκτά ελαφρύ προβάδισμα του κυβερνώντος Σοσιαλδημοκρατικού Κόμματος του Ζόραν Μιλάνοβιτς (SDP). (''Wall Street Journal'') (Bloomberg), (''The Guardian'')
*Γενικές εκλογές στη Μιανμάρ 2015
**Στις κάλπες προσέρχονται οι ψηφοφόροι στη Μιανμάρ με τον Εθνικό Σύνδεσμο για τη Δημοκρατία, το κόμμα της βραβευμένης με Νόμπελ Ειρήνης Αούνγκ Σαν Σου Κίι, να αναμένεται να κερδίσει την πλειοψηφία των εδρών στο κοινοβούλιο. (''Los Angeles Times'') (Ahmedabad Mirror) 

;Αθλητισμός
*Στον μηχανοκίνητο αθλητισμό, ο Ισπανός Χόρχε Λορένθο (με Γιαμάχα) κατακτά για 3η φορά στην καριέρα του τον παγκόσμιο τίτλο στο Moto GP.(Σπορ FM)

## 9 Νοεμβρίου
;Πόλεμος και επιθέσεις
*Ένοπλος Ιορδανός αστυνομικός σκοτώνει με σφαίρες 2 αμερικανούς και έναν νοτιοαφρικανό προτού σκοτωθεί ο ίδιος σε κέντρο εκπαίδευσης αστυνομικών στην αλ Μουγουακάρ, στα ανατολικά περίχωρα της πρωτεύουσας Αμάν.(BBC)
*Μπόκο Χαράμ
**Η κυβέρνηση του Τσαντ κηρύσσει σε κατάσταση εκτάκτου ανάγκης την περιοχή της Λίμνης Τσαντ μία ημέρα μετά τη διπλή βομβιστική επίθεση κατά την οποία σκοτώθηκαν 2 άτομα. (AFP μέσω Yahoo News)

;Οικονομία
*Η γερμανική αεροπορική εταιρεία Lufthansa ακυρώνει 929 πτήσεις αφήνοντας 113.000 επιβάτες που απέμειναν ως αποτέλεσμα μιας απεργίας στα πληρώματα των αεροσκαφών. (AFP via Yahoo! finance)

;Καταστροφές και δυστυχήματα
*Ο κυκλώνας Μεγκ κατευθύνεται προς την Υεμένη με αποτέλεσμα τουλάχιστον 1 νεκρό στο νησί Σοκότρα, με 5.000 άτομα να εξαναγκάζονται να εγκαταλείψουν τα σπίτια τους. (Reuters)  (USA Today) (Al Jazeera)

;Νόμος και έγκλημα
*Οι έγκλειστοι στο κέντρο υποδοχής μεταναστών στη Νήσο των Χριστουγέννων της Αυστραλίας, έπειτα από το θάνατο ενός αιτούντος ασύλου. (''The Australian'')
*Από πυροβολισμούς στο μετρό του Μανχάταν των ΗΠΑ σκοτώνεται 1 άτομο και δύο τραυματίζονται, ενώ ο δράστης διέφυγε της σύλληψης.(Σκάι) 

;Πολιτική και εκλογές
*Το Κοινοβούλιο της Καταλονίας εγκρίνει ένα ψήφισμα χωρίς προηγούμενο, κηρύσσοντας την έναρξη της διακοπής των σχέσεων με την Ισπανία και το ξεκίνημα μιας διαδικασίας που αναμένεται να καταλήξει στη δημιουργία μιας ανεξάρτητης δημοκρατίας το αργότερο το 2017. (Το Βήμα) (The Himalayan Times)
*Γενικές εκλογές στη Μιανμάρ 2015
**Ο Εθνικός Σύνδεσμος για τη Δημοκρατία της Αούνγκ Σαν Σου Κίι (NLD) κέρδισε τις 15 από τις πρώτες 16 έδρες που καταμετρήθηκαν στη Γιανγκόν. (AFP μέσω Yahoo) (Washington Post)

## 10 Νοεμβρίου
;Πόλεμος και επιθέσεις
*Εμφύλιος πόλεμος στη Συρία:
**Σε επίθεση με όλμο που σημειώνεται στην παράκτια πόλη Λατάκια σκοτώνονται τουλάχιστον 23 άτομα και άλλα 65 τραυματίζονται.
(UPI)

;Καταστροφές και δυστυχήματα
*Και τα 9 άτομα σκοτώνονται από τη συντριβή βρετανικού αεροσκάφους τύπου Hawker πάνω σε οικοδομικό διαμέρισμα στην αμερικανική πόλη Άκρον του Οχάιο. (Fox News) (WOIO μέσω WNEW)

;Διεθνή
*Η Μιανμάρ γίνεται η χώρα με τον υψηλότερο δείκτη φιλάνθρωπης συμπεριφοράς. (Market Watch) (''The Guardian'') (CAF 2015 Report)

;Αθλητισμός
*Ο πρώην πρόεδρος της IAAF, Λαμίν Ντιάκ παραιτείται από επίτιμο μέλος της ΔΟΕ. (Reuters)  (BBC)

## 11 Νοεμβρίου
;Πολιτική και εκλογές
*Γενικές εκλογές στη Μιανμάρ 2015
**Με καταμετρημένο το 45% των ψήφων από τις πρόσφατες βουλευτικές εκλογές στη Μιανμάρ, το κόμμα της Αούνγκ Σαν Σου Κίι (Εθνικός Σύνδεσμος για Δημοκρατία) κερδίσει την απόλυτη πλειοψηφία στη βουλή των αντιπροσώπων (135 από τις συνολικά 149 έδρες).(Reuters) 

;Διεθνείς σχέσεις
*Συνέρχονται στη Βαλέτα οι 28 ηγέτες της ΕΕ, που συζητούν το προσφυγικό κύμα γύρω από την Αφρική. (in.gr)

;Επιστήμη και τεχνολογία
*Ανακοινώνεται από αστρονόμους η ανακάλυψη του V774104, που είναι το πιο μακρινό αντικείμενο που βρέθηκε στο ηλιακό σύστημα, έναν πλανήτη-νάνο που βρίσκεται σε τροχιά τρεις φορές την απόσταση του Πλούτωνα. (NPR)

## 12 Νοεμβρίου
*Εμφύλιος πόλεμος στη Συρία και επέκτασή του στον Λίβανο
**Τουλάχιστον 43 άτομα σκοτώνονται και περισσότερα από 239 τραυματίζονται σε δύο βομβιστικές επιθέσεις με στόχο την σιιτική κοινότητα και ένα αρτοποιείο σε προάστιο της Βηρυτού, το οποίο βρίσκεται υπό τον έλεγχο της φιλοϊρανικής οργάνωσης Χεζμπολάχ. Το Ισλαμικό Κράτος του Ιράκ και της Συρίας αναλαμβάνει την ευθύνη για την επίθεση.(''Daily Star'')  (Sky News) (Reuters) 

;Τέχνες και κουλτούρα
*Ο Γαλλο-Αμερικανός Φλοράν Γκρομπέρ τιμάται με το Μετάλλιο της Τιμής και γίνεται το πρώτο άτομο που βραβεύεται με το μετάλλιο αυτό και που γεννήθηκε στο εξωτερικό κατά τον πόλεμο στο Αφγανιστάν. (CNN)
*Το Βραβείο Θερβάντες για το 2015 απονέμεται στον μεξικανό συγγραφέα Φερνάντο ντελ Πάσο.(Τα Νέα)

;Διεθνείς σχέσεις
*Ολοκληρώνεται η σύνοδος κορυφής στη Βαλέτα για τη μετανάστευση με τους Ευρωπαίους ηγέτες να ιδρύουν ένα ταμείο για να προωθηθεί η ανάπτυξη στις αφρικανικές χώρες, σε αντάλλαγμα για τη βοήθεια στο θέμα της κρίσης με τους μετανάστες στην Ευρώπη.
(Times of Malta)

;Πολιτική και εκλογές
*Ο απόστρατος αξιωματικός Τζορτζ Κονρότε ορκίζεται Πρόεδρος των Φίτζι. Είναι ο πρώτος πρόεδρος που εκλέγεται από το κοινοβούλιο και όχι από το Συμβούλιο των Φυλάρχων. (Outlook India)
*Στην πρώτη γενική απεργία στην Ελλάδα από τότε που ανέλαβε η κυβέρνηση του ΣΥΡΙΖΑ, σημειώνονται επεισόδια ανάμεσα σε διαδηλωτές και στην αστυνομία. Πορείες εναντίον της λιτότητας και συγκεντρώσεις διαμαρτυρίας γίνονται σε όλη την Ελλάδα, με 10.000 άτομα να διαδηλώνουν στη Θεσσαλονίκη. (naftemporiki.gr)

## 13 Νοεμβρίου
;Πόλεμος και επιθέσεις
*Επιθέσεις Νοεμβρίου 2015 στο Παρίσι
** Σε μια σειρά τρομοκρατικών ενεργειών η οποία περιλάμβανε μαζικούς πυροβολισμούς και βομβιστικές επιθέσεις στο 10ο και 11ο διαμέρισμα του Παρισιού και στο Σαιν Ντενί σκοτώνονται 130 άνθρωποι, από αυτούς οι 89 στο θέατρο Μπατακλάν. Την ευθύνη για την επίθεση ανέλαβε το Ισλαμικό Κράτος.
**Πάνω από 100 άνθρωποι συλλαμβάνονται ως όμηροι. Η Γαλλία κλείνει τα σύνορά της και κηρύσσεται σε κατάσταση εκτάκτου ανάγκης.
(kathimerini.gr)
*Ισλαμικό Κράτος του Ιράκ και της Συρίας 
**Οι ΗΠΑ πραγματοποιούν ανεπιβεβαίωτες αεροπορικές επιχειρήσεις με στόχο τον Τζιχαντιστή Τζον, με καταγωγή από Κουβέιτ και Βρετανία. (BBC)
*Ιρακινός εμφύλιος πόλεμος
**Βομβιστικές επιθέσεις με στόχο ιρακινούς σιίτες σκοτώνουν τουλάχιστον 26 άτομα στη Βαγδάτη. (AP μέσω Yahoo)

;Πολιτική και εκλογές
*Γενικές εκλογές στη Μιανμάρ 2015
**Ο Εθνικός Σύνδεσμος για τη Δημοκρατία της Αούνγκ Σαν Σου Κίι κερδίζει την απόλυτη πλειοψηφία 348 έδρες στο κοινοβούλιο, 19 έδρες περισσότερες από τις 329 που απαιτούνταν για την κοινοβουλευτική πλειοψηφία. Εξελέγη η πρώτη δημοκρατικά εκλεγμένη κυβέρνηση από το πραξικόπημα του 1962. (''The Economist'') (''The Guardian'')

;Αθλητισμός
*Το Συμβούλιο της IAAF επιβάλλει στη Ρωσική Ομοσπονδία Στίβου προσωρινό αποκλεισμό από τις τάξεις της κατά τη σημερινή 201η Συνεδρίαση του Συμβουλίου της ομοσπονδίας, εξαιτίας αναβολισμού.(Reuters μέσω ''Sydney Morning Herald'')

## 14 Νοεμβρίου
;Πόλεμος και επιθέσεις
*Επιθέσεις Νοεμβρίου 2015 στο Παρίσι
**Ο αριθμός των νεκρών από τις τρομοκρατικές επιθέσεις στο Παρίσι φτάνει τους 129.(Reuters) 
**Ο επικεφαλής της αστυνομίας των Παρισίων, Μισέλ Καντό, αναφέρει ότι όλοι οι δράστες των επιθέσεων θεωρούνται νεκροί. (''The Guardian'')
**Ο Γάλλος πρόεδρος Φρανσουά Ολάντ ανακοινώνει ότι αναβάλλεται η συμμετοχή του στη σύνοδο κορυφής των G-20 που θα γίνει στην Αττάλεια. (Reuters μέσω Channel News Asia) 
**Χιλιάδες ατόμων κατακλύζουν τα κοινωνικά δίκτυα για να ελέγξουν την τύχη των δικών τους στην περιοχή.
(CBS News)
**Το Ισλαμικό Κράτος του Ιράκ και της Συρίας σε επίσημη δήλωσή του και με ένα βίντεο, αναλαμβάνει την ευθύνη για τις επιθέσεις.
(''The Jerusalem Post'')
**Συριακό διαβατήριο βρίσκεται κοντά στο πτώμα ενός ενόπλου που πέθανε στη διάρκεια των επιθέσεων στο Παρίσι. Ο κάτοχος του διαβατηρίου πέρασε από τη Λέρο στις 3 Οκτωβρίου ως πρόσφυγας, σύμφωνα με τις ελληνικές αρχές. Η αστυνομία δεν ανέφερε το όνομα του πρόσφυγα. (Reuters)  (ABC News Australia)

;Δυστυχήματα
*Από πυρκαγιά σε τρένο υψηλής ταχύτητας και εκτροχιασμό του κοντά στο Στρασβούργο σκοτώνονται 10 άτομα και άλλα 11 τραυματίζονται. (Independent) (BBC)
*Σκοτώνονται 4 άτομα έπειτα από τη συντριβή μικρού αεροσκάφους κοντά στο χωριό Τσερτστάντον στο Σόμερσετ της Αγγλίας.
(BBC)

## 15 Νοεμβρίου
;Πόλεμος και επιθέσεις
*Επιθέσεις Νοεμβρίου 2015 στο Παρίσι
**Ένας από τους δράστες των επιθέσεων στο Παρίσι ταυτοποιείται με το όνομα Ισμαήλ Ομάρ Μοστεφάι.(Fox News)
**Ο Γάλλος εισαγγελέας Φρανσουά Μολέν αναφέρει ότι 3 πυρήνες τζιχαντιστών, κατά τα φαινόμενα πολυεθνικές, με συνδέσμους με τη Μέση Ανατολή, το Βέλγιο και πιθανώς τη Γερμανία, όπως και τη Γαλλία, διέπραξαν συντονισμένες επιθέσεις σε μπαρ, σε αίθουσα συναυλιών και σε ένα ποδοσφαιρικό γήπεδο, σκοτώνοντας 129 άτομα και τραυματίζοντας 352, συμπεριλαμβανομένων και 99 που νοσηλεύονται σε κρίσιμη κατάσταση. (Reuters) 

;Καταστροφές και δυστυχήματα
*Ο αριθμός των νεκρών από την προχθεσινή κατολίσθηση στην επαρχία Ζεγιάνγκ στην Κίνα αυξάνεται στους 16 με τους αγνοούμενους να αριθμούν τα 21 άτομα. (''New York Times'')

;Αθλητισμός
*UFC 193
**Η Χόλι Χολμ νικά τη Ρόντα Ράουζι και κατακτά τον παγκόσμιο τίτλο UFC στην κατηγορία πετεινού στην πόλη Μελβούρνη της Αυστραλίας. (News Limited)  (''Los Angeles Times'')
*Στην αντισφαίριση, η Τσεχία διατηρεί το Κύπελλο Ομοσπονδίας επικρατώντας της Ρωσίας στην Πράγα με 3-2.(New York Times)

## 16 Νοεμβρίου
;Πόλεμος και επιθέσεις
* Οι αρχές ασφαλείας στην Υεμένη αναφέρουν ότι σκοτώθηκαν περισσότεροι από 40 αντάρτες Χούθι σε συγκρούσεις στη νοτιοδυτική κυβερνητική επαρχία Ιμπ. (''The Washington Post'') 

;Οικονομία
*Σε ύφεση περιέρχεται για 2η φορά από την εκλογή του πρωθυπουργού Σίνζο Άμπε η ιαπωνική οικονομία.
(Sky News Australia) 

;Καταστροφές και δυστυχήματα
*Σε πλημμύρες στη Σρι Λάνκα και στην ινδική πολιτεία Ταμίλ Ναντού προκαλούν περισσότερους από 70 θανάτους με την πόλη Τσενάι να πλήττεται περισσότερο. (Thomson Reuters) 

;Πολιτική και εκλογές
*Γενικές εκλογές στις Νήσους Μάρσαλ 2015: 
**Διεξάγονται γενικές και τοπικές εκλογές στις Νήσους Μάρσαλ με υψηλή συμμετοχή. Πολλοί κάτοικοι ψηφίζουν με το ταχυδρομείο και θα καθυστερήσουν τα αποτελέσματα των εκλογών τουλάχιστον για δύο εβδομάδες. (Radio New Zealand International)

## 17 Νοεμβρίου
;Πόλεμος και επιθέσεις
*Πτήση 9268 Metrojet
**Η Ομοσπονδιακή Υπηρεσία Ασφάλειας της Ρωσίας ανακοινώνει ότι το αεροσκάφος καταστράφηκε από βόμβα.(''The Guardian''), (''Reuters'') 
*Ο ρωσικός στρατός εξαπολύει πυραυλικές επιθέσεις από τη Μεσόγειο με στόχους του Ισλαμικού Κράτους στην πόλη Αλ Ράκα. (RT) (Independent)
*Σε βομβιστική επίθεση της Μπόκο Χαράμ που σημειώνεται στη Νιγηρία σκοτώνονται 32 άτομα και άλλα 80 τραυματίζονται. (in.gr)
;Τέχνες και πολιτισμός
*Ο ηθοποιός Τσάρλι Σιν παραδέχεται ότι είναι φορέας του AIDS. (CBS) , (BBC)

;Καταστροφές και δυστυχήματα
*Σεισμός μεγέθους 6,5 βαθμών της κλίμακας Ρίχτερ πλήττει τη Λευκάδα, με αποτέλεσμα να σκοτωθούν 2 άτομα. Καταγράφηκαν περισσότεροι από 20 μετασεισμοί, μεγέθους από 2,5 ως 5,1 Ρίχτερ. (RT)

;Πολιτική και εκλογές
*Στη Ρουμανία ψήφο εμπιστοσύνης λαμβάνει η νέα κυβέρνηση τεχνοκρατών, με πρωθυπουργό τον Ντατσιάν Τσιόλος.(naftemporiki.gr) 
*Ο Αχμέτ Νταβούτογλου λαμβάνει εντολή για σχηματισμό κυβέρνησης στην Τουρκία έπειτα από τις πρόσφατες γενικές εκλογές. (in.gr)

;Αθλητισμός
*Αναβολή ποδοσφαιρικών αγώνων
**Αναβάλλεται για λόγους ασφαλείας ο ποδοσφαιρικός αγώνας ανάμεσα στο Βέλγιο και στην Ισπανία, στον απόηχο των πολύνεκρων επιθέσεων στο Παρίσι. (AP) 
**Επίσης, αναβάλλεται και ο φιλικός αγώνας ανάμεσα στη Γερμανία και στην Ολλανδία έπειτα από την ανεύρεση ενός ύποπτου αντικειμένου στο Ανόβερο. (''The Guardian'')

## 18 Νοεμβρίου
;Πόλεμος και επιθέσεις
*Επιθέσεις της 13ης Νοεμβρίου 2015 στο Παρίσι
**Τουλάχιστον 2 ύποπτοι για τις πρόσφατες τρομοκρατικές επιθέσεις πεθαίνουν και 5 συλλαμβάνονται σε έφοδο της γαλλικής αστυνομίας στο προάστιο Σαν Ντενί των Παρισίων. (CNN), (France 24), (AP)
*Η Σουηδία αυξάνει τον κίνδυνο για τρομοκρατική ενέργεια στο δεύτερο υψηλότερο επίπεδο. (naftemporiki.gr)

;Καταστροφές και δυστυχήματα
*Στην Αυστραλία επιβεβαιώνεται ο θάνατος 4 ατόμων στη Δυτική Αυστραλία κοντά στην πόλη Έσπερανς ως αποτέλεσμα της μεγάλης δασικής πυρκαγιάς που δεν έχει τεθεί ακόμα υπό έλεγχο.(ABC News Australia)
*Δύο άτομα πεθαίνουν από πυρκαγιά στην Κυψέλη Αττικής και στην Ιτέα Λάρισας. (in.gr)

## 19 Νοεμβρίου

;;Πόλεμος και επιθέσεις
*Το Ισλαμικό Μέτωπο του Ιράκ και της Συρίας ανακοινώνει ότι εκτέλεσε 1 Κινέζο. (Channel News Asia) 
*Ύποπτοι ισλαμιστές σκοτώνουν με σφαίρες 2 στρατιώτες στην πρωτεύουσα της Βοσνίας και Ερζεγοβίνης προτού 
αυτοκτονήσουν με εκρηκτικά. Κρατικοί αξιωματούχοι αναφέρουν ότι το συμβάν αντιμετωπίζεται ως τρομοκρατική ενέργεια. (BBC)
*Επιθέσεις της 13ης Νοεμβρίου 2015 στο Παρίσι
**Ο ύποπτος ως εγκέφαλος των πρόσφατων επιθέσεων στο Παρίσι, Αμπντελχαμίντ Αμπαούντ, σκοτώθηκε σε χθεσινή επιδρομή στο Σαν Ντενί. (Reuters μέσω ''Independent Ireland'')
**Με απόφαση της Εθνοσυνέλευσης εγκρίνεται το αίτημα του προέδρου Φρανσουά Ολλάντ να παραταθεί για τρεις μήνες η κατάσταση εκτάκτου ανάγκης στη Γαλλία. (NPR)
*Ισραηλινοπαλαιστινιακή σύρραξη
** Παλαιστίνιος σκοτώνει 3 άτομα και τραυματίζει άλλα 4 ανοίγοντας πυρ εναντίον ισραηλινών οχημάτων και στη συνέχεια πέφτει με το όχημα του επάνω σε περαστικούς στη Δυτική Όχθη. (The Times of Israel)
**Παλαιστίνιος τρομοκράτης σκοτώνει 2 άτομα και τραυματίζει ένα άλλο έξω από κτήριο συναγωγής στο νότιο Τελ Αβίβ.
(Ynet) (The Times of Israel)

## 20 Νοεμβρίου
;Πόλεμος και επιθέσεις
*Με έφοδο του στρατού τερματίζεται η ομηρεία περισσότερων από 100 ατόμων που κρατούνταν από τζιχαντιστές στο ξενοδοχείο Radisson Blu στην πρωτεύουσα του Μάλι, Μπαμάκο. Ο αρχικός αριθμός των ομήρων ήταν 170. Σκοτώθηκαν 22 άτομα συμπεριλαμβανομένων των ενόπλων τζιχαντιστών. (Το Βήμα)

;Υγεία
*Σε ανακοίνωση του Παγκόσμιου Οργανισμού Υγείας αναφέρεται ότι έχουν επιβεβαιωθεί 3 νέα κρούσματα του ιού Έμπολα στη Λιβερία, λίγες εβδομάδες μετά την κήρυξης της λήξης της επιδημίας. (in.gr)

## 21 Νοεμβρίου
;Πόλεμος και επιθέσεις
*Σε δύο βομβιστικές επιθέσεις 3 γυναικών και ενός άντρα στο βόρειο Καμερούν σκοτώνονται 4 άμαχοι. (day.gr)

;Καταστροφές και δυστυχήματα
*Από κατολίσθηση που σημειώνεται κοντά σε ένα ορυχείο νεφρίτη στο κρατίδιο Κατσίν στο βόρειο τμήμα της Μιανμάρ, σκοτώνονται 100 άτομα και ισάριθμα αγνοούνται. (euronews.com)

## 22 Νοεμβρίου
;Πόλεμος και επιθέσεις
*Υπό το φόβο επίθεσης ανάλογης του Παρισιού, οι Βρυξέλλες τίθενται (από χθες) σε κατάσταση ύψιστου συναγερμού, εν μέσω πυρετωδών ερευνών για πυρήνα τρομοκρατών. (in.gr)

;Νόμος και έγκλημα
Η κυπριακή αστυνομία ανακρίνει 6 άτομα που τέθηκαν υπό περιορισμό στο αεροδρόμιο της Λάρνακας λόγω πληροφοριών της Interpol ότι μπορεί να πρόσκεινται σε ισλαμιστικά κινήματα. (huffingtonpost.gr)

;Πολιτική και εκλογές
*Γενικές εκλογές στην Αργεντινή 2015:
**Ο Μαουρίσιο Μάκρι εκλέγεται νέος Πρόεδρος της Αργεντινής, επικρατώντας στον δεύτερο γύρο του αντιπάλου του, Ντανιέλ Σιόλι. (New York Times)

## 23 Νοεμβρίου

;Καταστροφές και δυστυχήματα
*Από τη συντριβή στρατιωτικού ελικοπτέρου στην επαρχία Γκανγκγουόν της Νότιας Κορέας σκοτώνονται δύο άτομα, συμπεριλαμβανομένου του χειριστή.(newsbomb.gr)

## 24 Νοεμβρίου
;Πόλεμος και επιθέσεις
*Πόλεμος στη Συρία/ Κρίση στις σχέσεις Ρωσίας-Τουρκίας:
**Τουρκικά μαχητικά F-16 καταρρίπτουν ένα ρωσικό στρατιωτικό αεροσκάφος τύπου Sukhoi Su-24, κατηγορώντας τη Μόσχα ότι εισήλθε παράνομα στον εναέριο χώρο της κοντά στα σύνορα με τη Ρωσία (η Μόσχα το αρνείται). Είναι η πρώτη φορά που ένα κράτος-μέλος του NATO κατέρριψε ρωσικό αεροπλάνο από τη δεκαετία του ' 50. Επιβεβαιώνεται ο θάνατος ενός από τους πιλότους με βίντεο, ενώ ο δεύτερος θεωρείται κι εκείνος νεκρός. (''Irish Independent'') (BBC) (The Telegraph)
*Ένας ρώσος πεζοναύτης σκοτώνεται από τα πυρά ανταρτών κατά την αποστολή του να σώσει το πλήρωμα του καταρριφθέντος Su-24 κοντά στα σύνορα Ρωσίας-Τουρκίας, όπως επιβεβαιώνει το ρωσικό Υπουργείο Άμυνας. (BBC)
**Ο ρώσος πρόεδρος Βλαντίμιρ Πούτιν προειδοοποιεί για “σοβαρές επιπτώσεις” στις ρωσοτουρκικές σχέσεις έπειτα από τις τουρκικές ενέργειες. (Independent)
**Ο τούρκος πρωθυπουργός Αχμέτ Νταβούτογλουδικαιολογεί τις τουρκικές ενέργειες. (AFP μέσω The Express Tribune)
*Μία ημέρα μετά τη διεξαγωγή του δεύτερου γύρου των βουλευτικών εκλογών στην Αίγυπτο εξτρεμιστές επιτίθενται σε ξενοδοχείο όπου διέμεναν δικαστικοί των εκλογών στην Αρίς. Τουλάχιστον 7 άτομα σκοτώνονται και άλλα 12 τραυματίζονται. Παρακλάδι του Ισλαμικού Κράτους αναλαμβάνει την ευθύνη για την επίθεση. (Reuters)  (Eyewitness News)
*Τουλάχιστον 12 άτομα έχασαν σκοτώνονται από έκρηξη βόμβας σε αυτοκίνητο που μετέφερε μέλη της προεδρικής φρουράς στην πρωτεύουσα της Τυνησίας,
Τύνιδα και 16 οι τραυματίζονται. Η χώρα κηρύσσεται με εντολή του προέδρου της σε κατάσταση έκτακτης ανάγκης.

;Πολιτική
*Πρωθυπουργός της Πορτογαλίας διορίζεται ο Αντόνιο Κόστα. (Reuters) 
*Εγκρίνεται από τον πρόεδρο της Τουρκίας Ρετζέπ Ταγίπ Ερντογάν η νέα μονοκομματική κυβέρνηση υπό τον πρωθυπουργό Αχμέτ Νταβούτογλου. (zougla.gr)

## 25 Νοεμβρίου
;Πόλεμος και επιθέσεις
*Επιθέσεις Νοεμβρίου 2015 στο Παρίσι
**Η Γαλλική Γερουσία με ψήφους 325-0 ψηφίζει να συνεχίσει τον πόλεμο εναντίον του Ισλαμικού Κράτους. (AP) 
*Το Ισλαμικό Κράτος του Ιράκ και της Συρίας αναλαμβάνει την ευθύνη για την πρόσφατη τρομοκρατική επίθεση στην Τυνησία. (gazzetta.gr)

;Κουλτούρα και θρησκεία
*Η Γκάμπια απαγορεύει τον ακρωτηριασμό των γεννητικών οργάνων στα κορίτσια. (BBC)

;Οικονομία
*Κυκλοφορεί το νέο, πιο ασφαλές, χαρτονόμισμα των είκοσι ευρώ. (Sofia Globe)

;Πολιτική και εκλογές
*Στη Βενεζουέλα δολοφονείται ο Λουίς Μανουέλ Ντίας, ηγετικό στέλεχος της αντιπολίτευσης, δυναμιτίζοντας το κλίμα λίγο πριν διεξαχθούν οι βουλευτικές εκλογές στις 6 Δεκεμβρίου. (Πρώτο Θέμα)

## 26 Νοεμβρίου

;Πόλεμος και επιθέσεις
*Η Ρωσία ανακοινώνει ότι παγώνει κάθε συνεργασία με τον τουρκικό στρατό, όπως και η λειτουργία του «κόκκινου τηλεφώνου» για την ανταλλαγή πληροφοριών ανάμεσα στις δύο χώρες για ρωσικές επιδρομές στη Συρία, στον απόηχο της κατάρριψης ρωσικού αεροσκάφους από την Τουρκία. (newsbomb.gr)

;Νόμος και έγκλημα
*Συλλαμβάνεται ένας άγνωστος άνδρας που πήδησε το φράχτη ασφαλείας και βρέθηκε στον περιβάλλοντα χώρο του Λευκού Οίκου.(CNN.gr)
*Ο πρώην πρωθυπουργός της Κροατίας και πρώην αρχηγός της Κροατικής Δημοκρατικής Ένωσης (HDZ), Ίβο Σανάντερ, αποφυλακίζεται (είχε κατηγορηθεί για σκάνδαλα διαφθοράς). (newsbeast.gr)

;Καταστροφές και δυστυχήματα
*Τουλάχιστον 15 άτομα σκοτώνονται από τη συντριβή μεταγωγικού ελικοπτέρουMi-8 που μεταφέρει εργαζομένους σε πετρέλαια στην ανατολική Σιβηρία κοντά στον ποταμό Ιενεσέη. (AP μέσω ABC News) (Reuters) 
*Στη Δομινικανή Δημοκρατία σκοτώνονται τουλάχιστον 11 άτομα από τη σύγκρουση δύο λεωφορείων με εργαζομένους στον τομέα του τουρισμού στα ανατολικά της χώρας.(AP) 

;Πολιτική και εκλογές
*Ορκίζεται η νέα κυβέρνηση της Πορτογαλίας, με πρωθυπουργό τον Αντόνιο Κόστα. (CyprusNews.eu)
*Γενικές εκλογές στο Γιβραλτάρ 2015:
**Στις κάλπες για τις βουλευτικές εκλογές προσέρχονται οι πολίτες στο Γιβραλτάρ, με τον κυβερνώντα συνασπισμό (Σοσιαλιστικό Εργατικό Κόμμα του Γιβραλτάρ - Φιλελεύθερο Κόμμα) με πρωθυπουργό τον Φάμπιαν Πικάρντο. να κερδίζει 10 από τις συνολικά 17 έδρες στο Κοινοβούλιο. (Olive Press)
*Η Βουλή της Κύπρου εγκρίνει το νομοσχέδιο για τη θέσπιση «πολιτικής Συμβίωσης» με πρόνοιες που επιτρέπουν την αναγνωρισμένη και διά νόμου συμβίωση ομόφυλων ζευγαριών αλλά και ετερόφυλων που δεν επιθυμούν θρησκευτικό ή πολιτικό γάμο. (Η Αυγή) 

## 27 Νοεμβρίου

;Πόλεμος και επιθέσεις
*Σε συγκρούσεις μεταξύ της αστυνομίας και μελών του στρατού στην Παπούα Νέα Γουινέα σκοτώνεται 1 άτομο και αρκετά άλλα τραυματίζονται. (ABC News Australia)
*Επιθέσεις της 13ης Νοεμβρίου 2015 στο Παρίσι
**Τελείται μνημόσυνο στη Γαλλία στη μνήμη των 130 θυμάτων από τις επιθέσεις που έγιναν δυο εβδομάδες πριν. (BBC)
*Σε βομβιστική επίθεση αυτοκτονίας με στόχο πομπή Σιιτών Μουσουλμάνων στη βόρεια Νιγηρία σκοτώνονται τουλάχιστον 21 άτομα. (BBC)

;Νόμος και έγκλημα
*Ένοπλος εισβάλλει σε κλινική αμβλώσεων στο Κολοράντο Σπρινγκς των ΗΠΑ, σκοτώνοντας 2 πολίτες και έναν αστυνομικό και τραυματίζοντας τουλάχιστον 10 άτομα. 
(huffingtonpost.gr)

;Επιστήμη
*Σύμφωνα με επιστημονικές έρευνες, επιβεβαιώθηκε ότι περισσότερο από το 90% των παγετώνων στη Γη υποχωρούν.(Washington Post) (BBC)

;Διεθνείς σχέσεις
*Η Πατρίσια Σκότλαντ, βαρόνη του Άσθαλ, διορίζεται ως η 6η γενική γραμματέας της Κοινοπολιτείας και είναι η πρώτη γυναίκα που θα αναλάβει τη θέση αυτή, από τον Απρίλιο του 2016. (NYSE Post)

## 28 Νοεμβρίου
;Πόλεμος και επιθέσεις
*Τουλάχιστον τρία άτομα, ανάμεσά στα οποία και 2 κυανόκρανοι, σκοτώνονται σε επίθεση του Ισλαμικού Κράτους, που σημειώνεται σε βάση της ειρηνευτικής δύναμης του ΟΗΕ στο Μάλι. (Sigma Live)

;Νόμος και έγκλημα
*Ο πρόεδρος του δικηγορικού συλλόγου του Ντιγιάρμπακιρ, Ταχίρ Ελτσί, σκοτώνεται από πυρά άγνωστων την ώρα που μιλά σε δημοσιογράφους.(skai.gr) 

;Διεθνείς σχέσεις
Προσφυγική κρίση στην Ευρώπη
**Η Πρώην Γιουγκοσλαβική Δημοκρατία της Μακεδονίας ξεκινά να φτιάχνει μεταλλικό φράχτη στα σύνορα με την Ελλάδα. Στη συνέχεια περί τους 250 μετανάστες συγκρούονται με τις δυνάμεις ασφαλείας στα σύνορα. (CNBC), (AP) 
*Στη Μάλτα διεξάγεται η σύνοδος των αρχηγών κυβερνήσεως των χωρών της Κοινοπολιτείας. Η επόμενη συνάντηση θα γίνει το 2018 στο Ηνωμένο Βασίλειο και όχι στο Βανουάτου, εξαιτίας της καταστροφής των υποδομών της νησιωτικής χώρας έπειτα από το πέρασμα του κυκλώνα Παμ νωρίτερα αυτόν το χρόνο. (AFP μέσω Yahoo! News)
*Ο Βλαντίμιρ Πούτιν υπογράφει διάταγμα επιβάλλοντας κυρώσεις εναντίον της Τουρκίας.(Irish Times)

;Αθλητισμός
*Ο Βρετανός πυγμάχος Τάισον Φάρι νικά στο Ντίσελντορφ τον Ουκρανό Βλαντιμίρ Κλίτσκο και κατακτά τον τίτλο στα βαρέα βάρη στις κατηγορίες WBA Super, IBF και WBO. (BBC)

## 29 Νοεμβρίου

;Πόλεμος και επιθέσεις
*To Συριακό Παρατηρητήριο για τα Ανθρώπινα Δικαιώματα αναφέρει ότι σε ρωσικούς αεροπορικούς βομβαρδισμούς σκοτώθηκαν τουλάχιστον 18 άμαχοι και δεκάδες άλλων τραυματίστηκαν στην πόλη Αρίχα της επαρχίας Ιντλίμπ. (Reuters)  (The International New York Times) 
*Η Τουρκία ανακτά τη σορό του ρώσου πιλότου από τη βόρεια Συρία 5 ημέρες μετά την κατάρριψη του ρωσικού αεροπλάνου που επέφερε κρίση στις σχέσεις της με τη Μόσχα. Η σορός παραδίδεται σε ρώσους διπλωμάτες. (newsbeast.gr)
*Στο Καμερούν, σε διπλή επίθεση αυτοκτονίας γυναικών-καμικάζι, σκοτώνονται 5 άτομα και τραυματίζονται βαριά άλλα 2. (ο Φιλελεύθερος)

;Θρησκεία
*Ο Πάπας Φραγκίσκος επισκέπτεται την Κεντροαφρικανική Δημοκρατία, ολοκληρώνοντας την περιοδεία του στην Αφρική και γίνεται ο πρώτος Ποντίφικας που επισκέπτεται μια εμπόλεμη ζώνη, καθώς η χώρα βρίσκεται υπό εμφύλιο πόλεμο. (The Guardian)

;Καταστροφές και δυστυχήματα
*Από πυρκαγιά στην πόλη Κέιπ Τάουν της Νότιας Αφρικής, πεθαίνουν 2 άτομα και χιλιάδες άλλων μένουν άστεγα. (''Times Live'')

;Πολιτική και εκλογές
*Γενικές εκλογές στην Μπουρκίνα Φάσο 2015:
**Στις κάλπες για τις προεδρικές και βουλευτικές εκλογές προσέρχονται οι ψηφοφόροι στην Μπουρκίνα Φάσο, έναν χρόνο μετά την πολιτική αναταραχή που ακολούθησε το πραξικόπημα του στρατού. (BBC)

;Περιβάλλον
*Την παραμονή της έναρξης της συνόδου για το κλίμα στο Παρίσι, λαμβάνουν χώρα κινητοποιήσεις και διαδηλώσεις διαμαρτυρίας (στο Παρίσι με 20.000 ζευγάρια άδειων παπουτσιών) σε όλο τον κόσμο. Γίνονται περισσότερες από 300 συλλήψεις. (euronews)

;Αθλητισμός
*Σε δημοψήφισμα που διεξάγεται στο γερμανικό κρατίδιο του Αμβούργου οι ψηφοφόροι τάσσονται κατά της διεκδίκησης των Ολυμπιακών Αγώνων του 2024 από την πόλη, με ποσοστό 51,6%. (in.gr)
*Το Κύπελλο Ντέιβις στην αντισφαίριση κατακτά για 10η φορά το Ηνωμένο Βασίλειο και για πρώτη φορά από το 1936. (''New York Times'')
*Στην καλαθοσφαίριση, ο Κόμπι Μπράιαντ των Los Angeles Lakers ανακοινώνει ότι θα αποσυρθεί μετά το τέλος της αγωνιστικής περιόδου του ΝΒΑ. (ESPN)

## 30 Νοεμβρίου
;Πόλεμος και επιθέσεις
*Ρωσικά βομβαρδιστικά πετούν για πρώτη φορά στη Συρία οπλισμένα με πυραύλους αέρος αέρος. (in.gr)

;Περιβάλλον
*Ανοίγει τις εργασίες της στο Παρίσι η 21η σύνοδος για το κλίμα, στην οποία συμμετέχουν ηγέτες 150 χωρών και αντιπροσωπείες από 196 χώρες. (euronews.com)

;Πολιτική και εκλογές
*Η αντιπολίτευση εμποδίζει ξανά τη συνεδρίαση της Βουλής στο Κόσοβο με τη χρήση δακρυγόνου. (kathimerini.gr)
*Στις χθεσινές προεδρικές εκλογές στην Μπουρκίνα Φάσο πρόεδρος εκλέγεται από τον πρώτο γύρο ο πρώην πρωθυπουργός της χώρας Ρος Μαρκ Κριστιάν Καμπορέ. (''The Globe and Mail'') 

 11